
GASTONAN ADICIONAL PA 2020 


Apesar di e gastonan adicional enormemente grandi, 
Gobierno a logra un surplus den Presupuesto 2020 











Segun Premier Evelyn Wever-Croes, Presupuesto 2020 di 
pais Aruba, ta uno hopi special, esaki debi cu ta pa prome 
biaha den hopi afia, Aruba tin un presupuesto cu un surplus. 
Apesar di e gastonan adicional enormemente grandi di afia 
pasa compara cu e afia aki, Gabinete Wever-Croes a logra un 
surplus den Presupuesto 2020. 


Ta importante, Prome Minister ta enfatisa, pa para keto na e 
gastonan adicional pa afia 2020 y realisa kico Aruba ta bay 
paga adicionalmente compara cu afia 2019. 


1. INTERES: 50 Miyon florin adicional na interes debi cu e 
gobierno anterior a redobla e debe di nos pais. 


2. Proyectonan PPP: 18 Miyon florin mas cu e gobierno 
‘anterior a mara nos generacion y futuro generacionnan cu ne. 


3. AZV: 12 Miyon florin adicional pa gastonan relaciona cu 





AZV no solamente cu gastonan medico den exterior pero 
especialmente gastonan medico na Aruba mes. 


4. INVERSION: 20 Miyon florin pa sigui inverti den mehora e 
calidad di bida di ciudadano di Aruba. 


5. GASTONAN REGULAR DI GOBIERNO: 5 Miyon florin mas 
cu aña pasa. 


E gastonan adicional pa afia 2020 ta suma un total di 105 
miyon florin. Apesar di esaki, Gabinete Wever-Croes a logra 
cera e presupuesto 2020 cu un surplus. Esaki a logra door 
di un balansa di entradanan adicional di impuesto cu no ta 
crea un peso pa nos comunidad y un balansa di otro tipo di 
entradanan. 


“Di e manera aki, nos Gobierno ta atende cu e situacion 
financiero dificil cu e pueblo di Aruba a hereda di e gobierno 
anterior. Un herencia dificil pa asimila y acepta, pero e ta e 
realidad. Gabinete Wever-Croes no ta esun cu a causa e 
problemanan financiero di nos pais, pero nos ta soluciona nan 
si y brinda nos pais un miho presente y un miho futuro”, Prome 
Minister Evelyn Wever-Croes a enfatisa. 

DI PROYECTO DI INNOVACION 


“Cu ta prioridad di Gobierno di Aruba den 2020 





E proceso di eGovernment ya caba a drenta den e fase di 
implementacion. Asina aki nos lo percura cu pa e aña aki, 
mas intercambio di dato tuma luga entre Departamentonan di 
Gobierno na un manera sigur, facil, y instantaneo 
y tambe Gobierno lo por brinda mas servicio 'online'. 


eGovernment lo mehora calidad di bida di e 
ciudadano, cu ta nos meta principal. 

MINISTER MADURO: 

GABINETE WEVER-CROES TA ATENDE CU 
E GASTONAN MAS GRANDI DI GOBIERNO 
CU TA GASTO DI INTERES Y GASTO DI 
PERSONAL 


Minister Xiomara Maduro durante conferencia di prensa siman 
pasa dialuna a indica cu Gabinete Wever-Croes ta atende cu 
e gastonan di mas grandi di gobernacion, cual ta gastonan 
di interes di debe di Pais Aruba y e gastonan di personal di 
Gobierno. 


Presupuesto cu surplus pa por baha debe 

E mandatario encarga cu finansa a splica cu pa locual ta 
trata gastonan di interes, Gobierno ta trahando pa presenta 
presupuestonan pa Pais Aruba cu un surplus pa asina evita 
di tin deficit pa cual mester traha debe nobo. Den un situacion 
di surplus, Gobierno lo fia solamente pa refinancia su debe y 
esaki no ta subi e suma di e debe nacional. Gobierno hunto cu 
IMF ta trahando riba un maneho con pa atende cu e debe di 
Pais Aruba pa asina haci esaki pagabel pa Pueblo di Aruba. 


Gastonan di personal tin un plafond 

Pa locual ta trata gastonan di personal, Minister Maduro na 
man di un grafico di e Uitvoeringsrapportage (URK) di e ultimo 
kwartaal di 2019, a mustra e desaroyo di e gastonan di personal 
di Gobierno. Den e grafico por mira cu e gastonan di personal 
di Gobierno tin un plafond, ilustra den un liña 'gestippeld' cora, 
di 479 miyon florin cual ta e suma maximo di gasto di personal 
cu a keda acorda den e protocol firma cu Hulanda na november 
2018. Fordi e grafico ta bisto cu e gastonan di personal a keda 
bou di e lifia ‘gestippeld’, indicando cu Gabinete Wever-Croes 
ta cumpliendo cu locual ta e palabracion cu Hulanda pa gasto 
maximo di personal. 


Overtime ta pone presion riba gasto di personal 

E mandatario a splica cu Gobierno ta trahando pa baha e 
gastonan di personal y cu esaki no ta un tarea facil. Den e 
grafico a ilustra tambe un lifia creciente cu ta mustra e gastonan 
relata na 'overtime,' cu ta un parti di gasto di personal cu ta 





pone basta presion riba e gastonan total di personal. Minister 
Maduro a splica cu tin diferente motibo pakico tin gasto di 
'overtime,' pero cu e situacion di Venezuela ta un di nan cu 
ta pone hopi presion riba e gastonan di personal relata na 
"overtime." 


Gasto di debe y personal tin tur atencion 

E mandatario a enfatisa na final di e conferencia di prensa 
cu Gobierno ta trahando na un manera serio pa atende cu 
su gastonan di mas grandi cual ta gasto di interes y gasto di 
personal. Den e trabounan aki Gobierno ta haya asistencia 
technico tambe di IMF cu recientemente a haci un investigacion 
di e gastonan di personal y a brinda algun recomendacion con 
pa baha e gastonan aki. Hunto cu IMF, Gobierno ta trahando 
tambe riba un plan di maneho di debe pa asina por haci e debe 
pagabel pa e Pueblo di Aruba creando espacio financiero pa 
por inverti den e hende. 


Kern indicatoren stand openbare financión van Land Aruba 





Beter beheersing van de personeelslasten: 

Impuesto di vehiculo di motor 2020 





e Fecha final pa haci pago: 28 di februari 2020 


e Despues di e fecha aki lo saca cobransa adicional (naheffingsaanslag) di e 
periodo januari - juni 2020. 


e Contribuyente cu paga laat lo haya 50% di boet pa incumplimento (verzuimboete). 
e Akita sigui un ehempel di e calculacion di un cobransa adicional di e 


periodo januari - juni 2020 si e suma di impuesto ta Afl. 300 pa aña: 


Naheffingsaanslag motorrijtuigbelasting 
Periode: jan - jun 2020 


Na te heffen belasting 150,00 


Verzuimboete 75,00 
Totaal na te heffen bedrag 225,00 
Kosten nummerplaat 12,00 
Totaal te betalen 237,00 


Departamento di Impuesto ta recomenda tur contribuyente pa cumpli na tempo y evita cu 
mester paga di mas. 


Doo 


4 Departamento di Impuesto 

MINISTER BIKKER HOPI CONTENTO CU 
LEERORKEST A HAYA VARIOS INSTRUMENTO 
FOR DI HULANDA 











Minister Bikker ta sumamente gradici y contento cu na April afia 
pasa a firma un Letter of Intent hunto cu Minister di Husticia di 
Hulanda Sr. Ferdinand Grapperhaus y cu colega Minister Sr. 
Rudy Lampe encarga cu educacion pa introduci un Leerorkest 
pa Aruba. Leerorkest Amsterdam y Leerorkest Curagao ta un 
instituto cu basicamente ta duna oportunidad na muchanan cu 
menos recurso y e hubentud di Aruba pa nan tuma un curso di 
canto y sifia toca instrumento. 


Leerorkest ta duna e mucha of hoben e oportunidad despues 
di scol of durante scol un tipo di educacion adicional di arte 
y musica. Despues cu a firma e Letter of Intent, Leerorkest a 
bira un realidad rond di Augustus 2019 y e siman aki a haya 
e grato noticia cu a haya un gran cantidad instrumento. E 
instrumentonan a yega Aruba for di Hulanda y esey ta haci nos 
hopi contento y orguyoso cu den un tempo asina cortico por a 


logra algo cu ta asina importante pa educacion di e hubentud 
y pais Aruba y na mesun momento e mandatario ta subraya e 
cooperacion cu tin entre ministerio di Husticia y ministerio di 
Educacion. Pa Minister Bikker esaki ta algo hopi positivo. 





VRIENDEN 
VAN HET 

MINISTER BIKKER HONRA DI POR ASISTI 
APERTURA DI CENTRO DI LEGISLACION NA 
CORSOU Y INSTALACION DI PROFESOR 
MR. ZIJLSTRA 








Minister di Husticia mr. Andin Bikker diahuebs a biaha pa 
Corsou pa asisti na inauguracion di e Centrum of Legislation 
na Universidad di Corsou. No solamente ta bay haci apertura 
di e Centrum of Legislation pero tambe lo ta bay tin instalacion 
di un Hoofdleraar pa Wetgevingstechniek cu ta Prof. mr. Sjoert 
Zijlstra kende ta profesor unda Minister Bikker a studia cu ta 
Vrije Universiteit Amsterdam. Den cuadro di e punto di maneho 
pa loke ta trata Ministerio di Husticia, kier bin cu un academia 
di Ley y Minister Bikker ta aplaudi cu hermana isla Corsou 
ta bezig cu algo similar. Durante JVO, Justitieel Vierlanden 
Overleg a palabra cu ta bay busca cooperacion entre otro riba 
e tema aki. Minister Bikker ta bay asisti na e apertura pasobra 
na final di dia leynan ta software di un pais y mester adapta y 
update Aruba su leynan. 


Aruba tin hopi ley anticua, tin leynan di 1908 y hasta prome cu 
1900 y pa update e leynan mester di experticio. Experticio ta 
haya door di educa huristanan y otro personanan cualifica pa 
nan bira 'Wetgevingsjurist' pa asina nan por skirbi proyectonan 
di ley. Semper Minister Bikker a bisa cu maneho y speed 
di gobernacion, ta traduci su mes den cambionan di ley. Si 
basicamente tin hopi persona cu por yuda traha e leynan por 
traduci e maneho den un speed hopi acelera. Minister Bikker 
ta hopi contento cu e iniciativa di hermana isla Corsou cu ta 
inaugura nan Centrum of Legislation y instalacion di Profesor 
mr. Sjoert Zijlstra como Hoogleraar den Wetgevingstechniek. 





Minister Bikker ta bay sigui den e empefio y esfuerso cu a 
palabra den JVO pa yega na un cooperacion riba e tema aki y 
asina logra educa mas persona pa haya experticio riba traha 
conceptonan di ley y asina update e software di nos pais cu ta 
e leynan. 


Den e cuadro di JVO a palabra cu e Universidadnan di tanto 
Aruba, Corsou y di Sint Maarten cu ta bay haci un empefio 
y esfuerso conhunto pa busca cooperacion unda cu por. Di 
parti Aruba mes a yega di papia varios biaha cu e decano di 
Universidad di Aruba pa yega na cooperacion cu Universidad 
di Corsou. Minister Bikker ta hopi honra cu e ta bay asisti na 
apertura di e centro di legislacion pasobra su meta den 2020 
ta pa logra tin personanan cu ta interesa pa sigui cursonan pa 
versa nan mes den e tecnica pa traha conceptonan di ley. Lo 
kier tin un grupo di por ehempel 15 hende pa nan haya nan 
certificacion den e tipo di experticio aki. Den esey ta buscando 
cooperacion cu Universidad di Aruba, Universidad di Corsou, 
Universidad di Sint Maarten y otro institutonan cu tambe tin e 
experticio aki. Minister Bikker ta keda hopi positivo cu den e 
caso aki y cu Universidad di Corsou a bay den e direccion aki 
y no ta facil pa haya un hoogleraar, un profesor bin duna les 
riba e tecnica aki. Ta importante pa busca cooperacion y hunto 
logra e meta comun pa tin mas persona cu experticio pa yuda 
update bo legislacion. 

Bo oportunidad pa haci un cambio positivo den bida 














FORMACION SOCIAL 


TRAYECTO LO CUMINSA 
25 februari 2020 I 


UNDA MI POR INSCRIBI? 


Oficina di Formacion Social 

Marinierskazerne Savaneta FORMACION SOCIAL TA ALGO PA BO? 
Bureau Sociale Vorming | d 

Tel: 522-5352 Bo ta un hoben masculino entre 18 y 24 aha? 
Sra. Jessica Ras Bo no a termina un scol secundario? 


info.formacionsocialegmailcom MAN REE 


KI DIA MI POR INSCRIBI? A EAE Io o) [o EYA 
AWO CABA Bo a termina un scol secundario y ta sin trabou? 


F Bishita nos na: Formacion Social - SVT 

MINISTER PLENIPOTENCIARIO BESARIL 
A CERA CONOCI CU FUNDACION 
“MAATSCHAPPELIJK HERSTEL EN 


REHABILITATIE” 





Director di “Stichting bureau Maatschappelijk Herstel en 
Rehabilitatie (MHR) señora Karima Daoudi y presidente di 
MHR señora Lisette van der Biezen recientemente a haci un 
bishita di cortesia cerca Minister Plenipotenciario Guillfred 
Besaril. 


Meta di e bishita di señora Daoudi y señora Van der Biezen ta 
trece na conocemento di minister Besaril e proyecto Forsa! cu 
pa 10 aña caba a sa di yuda 200 hoben cu nan reintroduccion 
den co-munidad despues di nan detencion den prison. E 
aspecto unico di e metodo aki ta cu nan acerca-mento ta 
inclui tres luna cu e hoben ainda ta den detencion y un aña 
despues cu e sali for di prison. Pa medio di un guia intensivo e 
proyecto ta boga pa e chens pa recidivismo bou di e hobennan 
ta hopi abou. Segun señora Daoudi e cifranan di recidivismo ta 
hopi positivo: 4 porciento compara cu 47 porciento pa henter 
Hulanda . 

Un aspecto importante di e proyecto segun señora Daoudi, 
ta e afan di e sosten y guia di e mayor-nan. Otro motibo cu 
e proyecto ta exitoso ta pasobra e ta riba un base voluntario. 
E guia ta dirigi riba un plan di accion personal, na unda e ex 
detenidonan ta traha riba un perspectiva cu ta encera scol, 


labor, sanea debenan y siña bai om cu placa. Tambe e proyecto 
ta traha riba mehora e relaci-onnan familiar, cuido y bienestar 
general. 

Señora Daoudia a bisa di ta orguyoso pa anuncia cu nan 
fundacion y e proyecto Forsa! ta ricibi sosten financiero di 
Oranjefonds. Den cuadro di esaki Rey Willem Alexander y 
Reina Maxima na diferente ocasion a bishita e fundacion. 


E parti mas interesante di e proyecto aki segun señora Daoudi 
ta cu presidente di MHR ta e Arubi-ana Lisette van der Biezen 
cu a yuda bin cu e metodo aki na Hulanda. Ta pesey a bin cu 
e idea pa MHR sondea e posibilidadnan pa bin cu un proyecto 
similar na Aruba y cu si nan por haya e opor-tunidad pa duna 
un presentacion na Aruba. 

Minister Besaril a bisa di ta hopi impresiona cu e proyecto y e 
resultadonan cu ela duna na Hulan-da. Mirando e hecho aki 
e mandatario a bisa di lo intermedia pa Fundacion MHR pa 
tene nan pre-sentacion na Aruba. Segun sr. Besaril lo ta bon 
pa e fundacion duna un presentacion na Conseho di Minister 
y despues na algun departamentonan cu por ta crucial si e 
proyecto aki por keda introduci na Aruba. 

REUNION DI “PROYECTO BO ARUBA” 
DEN PARLAMENTO 


Investigacion di ARA a mustra cu no tawata tin un bon bista di e 
consecuencianan financiero y e risiconan di e proyectonan aki 





ib D uk 

Siman pasa, riba invitacion di Parlamento di Aruba, Gobierno 
a hiba un debate riba e proyectonan cu tawata conoci como 
Proyectonan Bo Aruba di e Gobierno anterior. E proyectonan 
aki tin un costo di 1.6 biyon florin cu e Gobierno anterior a 
comprometi nos pueblo cu ne. Contraloria Genernal, ARA, a 
haya necesario pa haci un investigacion riba e Proyectonan di 
cua resultado Parlamento a dicidi di yama e reunion aki den 
Parlamento. 


ARA den e investigacion tambe a splica e motibonan pa cua 
nan a haci e investigacion aki riba e proyectonan di e Gobierno 
anterior. Un motibo principal pa laga haci un investigacion ta e 
hecho cu tawata tin masha poco informacion di loke e proyecto 
y of e programa ta encera. 


Algo cu a sali for di e investigacion tawata cu e Gobierno 
‘anterior cada biaha tawata pone mas proyecto golga bou di e 
Proyecto Bo Aruba. Tambe a sali afo cu e Gobierno anterior y 
e Minister di AVP encarga cu e proyectonan a aplica diferente 
forma di financia e proyectonan aki, entre otro a coy placa 
di e presupuesto, a traha fondonan di presupuesto separa, a 
institui diferente fundacion, a saca placa for di companianan 
estatal y a bin cu e proyectonan PPP. 


Ya caba na inicio di e investigacion a resulta cu mil miyon florin 
‘a wordo gasta na e proyectonan aki. 


ARA a enfatisa cu no tawata tin un bon bista di kico ta e 
consecuencianan financiero di e proyectonan aki cu no tawata 
tin un bon maneho riba nan y tampoco un forma pa controla 
nan debidamente pa midi con cosnan tawata bayendo y 
principalmente ARA a cuestiona e hecho cu no a tene cuente 
cu e proyectonan mester ta duradero. No tawata tin un plan con 
pa mantene e proyectonan aki y tampoco tawata tin fondonan 
aloca den e presupuesto pa mantencion di e proyectonan aki. 





ARA a yega na e conclusion cu tin riesgonan enorme y 
consecuencianan financiero negativo pa Pais Aruba. ARA a 
indica cu e Gobierno anterior a haci tur e proyectonan aki sin 
mustra con ta bay paga nan. E tempo ey, e Gobierno anterior 
a bisa cu nan ta bay introduci un impuesto nobo, un ‘transaktie 
belasting' cu ta e impuesto cu lo bay cobra tur transaccionnan 
bancario pa asina yega na fondo pa paga e debenan di e 
proyectonan di Bo Aruba. Sinembargo, nunca mas, e gobierno 
di AVP a bin cu niun entrada pa paga e debe. 


ARA, den su investigacion, ta duna recomendacionnan na 
Gobierno pa preveni cu e riesgonan aki bolbe tuma luga den 
futuro. ARA a duna hopi recomendacion na Parlamento tambe 
riba con Parlamento por haci pa eherce un miho trabou pa 
controla y pa asina Gobierno duna cuenta mas frecuente 
tambe na Parlamento. 


“Pa loke ta trata Gobierno, mi a splica den sala di Parlamento 
cu ta hopi importante pa tene cuenta cu e recomendacionnan 
di ARA pero nos no mester lubida cu Gobierno por haci su parti, 
pero ta keda na pueblo tambe pa percura pa e tipo di cosnan 
aki no pasa mas door di percura cu nunca mas Aruba haya un 
gobierno asina malo manera e Gobierno di AVP. Hunto nos 
mester percura pa nunca mas Aruba haya politiconan manera 
politiconan di AVP cu no solamente a endeuda nos generacion, 
pero a endeuda tambe nos yiunan y nan yiunan cu te na afia 
2044 mester bay paga e debe aki cu e gobierno anterior a crea 
iresponsabelmente”, Prome Minister a duna di conoce. 


Cuanto aña abo lo tin na 2044? Cuanto aña bo yiu y nietonan 
lo tin na 2044? Esakinan ta preguntanan cu nos mester para 
keto un rato y haci nos mes. Un baby cu a nace awe, ora 
e tin 24 aña, e debe ta wordo paga. Aruba completo mester 
percura pa como pais, nunca mas nos haya gobernantenan 
asina iresponsabel manera e gobernantenan cu nos a conoce 
di e gobierno di AVP. 

BO ARUBA, 
KICO ETA? 


@ BO ARUBA: Tur proyecto di infrastructura desde 2009-2017 
© INVERSION TOTAL: 1.600 miyon 


@ GASTO TE CU AWOR: 1.000 miyon 


CONCLUSIONNAN 
DI ARA: 


O E plan ta expone pais Aruba na hopi riesgo (financiero), 
cu no ta bon cubri. 


@ Tin hopi eror a wordo constata den tur e proyectonan. 
Hopi file ta incompleto. 


@ Parlamento no a haya tur informacion prome cu aproba 
un proyecto y pues Parlamento no ta bon informa pa por 
ehecuta su trabou di control. 


© Esaki tin ARA hopi preocupa. 

GOBIERNO DI ARUBA 


RESUMEN DI SIMAN DI 
GABINETE WEVER-CROES 


9 - 15 DI FEBRUARI 2020 


CAFT A DUNA ELOGIO 
NA GOBIERNO 


- 14 februari 2020 - 








* Siman pasa CAFT tabata na Aruba y a reuni cu Gobierno 
riba e situacion financiero di pais Aruba. CAFT a duna elogio 
cu e resultadonan di 2019 cu ta miho cu tabata palabra. 
Esaki ta prome biaha cu Caft a duna un compliment di e 
forma aki. Por lo demas, CAFT a duna recomendacionnan 
pa cu e retonan cu Aruba ta enfrentando. Nos no ta ainda 
caminda cu nos mester ta, pero sigur nos ta riba e bon 
caminda. Minister Knops luna pasa tambe a expresa di ta 
cautelosamente positivo riba e maneho financiero di pais 
Aruba. 


* Siman pasa Premier Wever-Croes hunto cu coleganan 
Minister Glenbert Croes, Minister Andin Bikker y Minister 
Rudy Lampe a reuni cu Family Justice Center. Esaki ta un 
excelente inicativa pa brinda mas proteccion na esnan mas 
vulnerable den nos cominudad. 


* Premier a reuni siman pasa cu Raad van Advies. Raad 
van Advies ta un di e Colegionan halto di estado, cu ta 
importante pa fortifica nos democracia. Gobierno kier a duna 
e institutonan aki mas independencia pa nan por haci e tarea 
di control y conseho pa garantisa checks and balances den 
nos pais. 


* Premier a reuni cu representante di Hulanda VNO sr Erwin 
Arkebout y sr David Abrahams. A repasa varios topico den 
relacion di Aruba y Hulanda. 








+ Premier a ricibi studiantenan di IPA na Bestuurskantoor. A 
comparti informacion tocante e retonan den gobernacion, y 
e logronan di nos Gabinete. Nos futuro docentenan cu lo tin 
un influencia grandi riba nos futuro generacionnan. 


* Aruba ta drentando e culminacion di celebracion di 
carnaval. Siman cu a caba di termina Premier Evelyn Wever- 
Croes a haci e traspaso di mando na nos Prins y Pancho di 
Aruba su Caranaval 66 den un bunita ceremonia cu tur e 
monarcanan a Bestuurskantoor. Ademas Premier a bishita 
St. Aloysius School y Scol Basico Dornasol pa aumenta 
conscientisacion riba cuido di oido di nos muchanan durante 
periodo di Carnaval. 


* Den cuadro di transparencia, e siman aki conhuntamente 
cu Prome Minister Evelyn Wever - Croes y Minister encarga 
cu finansas Xiomara Maduro, Minister Marisol Lopez- 
Tromp tabata den Parlamento riba peticion di fraccion di 
MEP, pa trata e rapport Bo Aruba cu ta encera analisis y 
investigacion di Algemene Rekenkammer, ARA, riba mas cu 
200 proyecto durante 2010 pa 2016 y risiconan di esakinan. 
Den Parlamento a contesta pregunta di Parlamentarionan y 
a gradici e Contraloria General pa e estudio importante aki 
cue consehonan cu sigur por yuda na mehora proceduranan 
den Gobierno. 

Continuacion Resumen di Siman 

+ Durante di break di reunion di Parlamento, Minister Lopez- 
Tromp a pasa na e trabounan cu a tuma luga pa asfalta e 
Ventweg na Wayaca/Mahuma. Un caminda importante pa 
Ambulance por yega mas lihe den caso di emergencia. Na e 
ocasion Director di DOW tambe tabata presente. 


+ Prome cu e siman a finalisa Minister Lopez-Tromp tabatin 
e honor di a wordo invita na DTI pa celebracion di 4 trahado 
publico cu a cumpli 30 afia den servicio! Considerando cu 
DTI tambe ta un di e departamentonan importante cu ta 
resorta bou di su Ministerio, Minister Lopez-Tromp tabatin 
e oportunidad pa cera conoci cu algun di e empleadonan y 
hiba palabra cu e Director 

Un bes mas Masha Pabien na e empleadonan cu a ricibi 
nan reconocemento. 


* Dialuna Minister di Husticia mr. Andin Bikker tabata den 
conferencia di prensa di Gobierno unda el a trece dilanti 
cu e ciclo di reunionnan cu diferente stakeholder den nos 
comunidad pa cu e tema di siguridad lo continua. 


+ E ultimo simanan e task force cu ta consisti di entre otro 
representantenan di KPA, NCTVI, Security and Advisory 
Board, conhuntamente cu Minister di Husticia, a reuni cu: 
1. E sector hotelero representa pa AHATA; 

2. Representantenan di e sector di ensefiansa representa pa 
Minister di Ensefiansa, sr. Rudy Lampe, Ciencia y Desaroyo 
Sostenibel, SKOA, SMOA y DPS; 

3. Representantenan di e Comunidad Comercial Chines; 

4. Representantenan di Joyerianan y; 

5. Representantenan di e sector bancario. 


* A base di e encuentronan ya tin metanan concreto cu a 
wordo logra pa medio di e sessionan aki. Por menciona: 

1. Durante e reunion cu e representante di Joyerianan 
Minister Bikker a propone pa pone e Mobile Command 
Center di KPA na diferente luga rond di Aruba, incluyendo e 
area di crusero. A base di esey a pone e Mobile Command 
Center na e area di crusero, cual a wordo hopi aprecia. 

2. A inicia un proceso di Request for Expression of Interest 
pa pronto instala camera riba e parti di Welcome Plaza te cu 
Renaissance Market Place. 

3. Chatgroupnan di gremionan a wordo amplia cu 
contactpersoon di KPA. 

4. Aruba Security and Hotel Foundation a laga traha un 
assessment pa un compania internacional renombra, dirigi 
riba prevencion den area hotelero, cual assessment lo bay 
wordo implementa den cooperacion cu e hotelnan, KPA y 
companianan di siguridad. 


+ Otro metanan concreto cu lo bay haci esfuerso pa realisa 
ta: 
1. Lo evalua pa adkeri un of dos Mobile Command Centers 


mas pa KPA; 

2. Lo haci assessment di siguridad den e sector comercial y 
reenforsa caminda cu ta necesario; 

3. Lo acentua e visiblidad y presencia di e oficina di Tourism 
Oriented Policing and Protection Services (TOPPS); 

4. Lo pone borchinan cu ta subraya cu tin vigilancia di 
camara, manera cu ta prescribi den e ley; 

5. Lo bay certifica companianan di siguridad; 

6. Lo adkeri hybrid drones pa amplia surveillance for di aire; 
7. Lo percura pa tur scol tin sistema di alarma di siguridad y 
di candela. 

8. Lo institui un plan di siguridad nacional pa tur scol. 

8. Lo promove y amplia sistemanan di camara y alarma di 
siguridad pa kioskonan di loteria. 


* E esfuersonan pa yega na un Academia di Ley ta un 
otro tema cu tin atencion di Minister di Husticia. Leynan 
ta e ‘software’ di un pais y mester percura pa nos leynan 
ta up to date. Pa actualisa leynan di Aruba mester di mas 
persona specialisa. E mandatario su meta ta pa, prome 
cu 2020 termina, ofrece den cooperacion cu Ministerio di 
Enseñansa, Ciencia y Desaroyo Sostenibel y institutonan 
manera Universidad di Aruba y di Corsou, cursonan pa train 
mas persona capacita cu por yuda traha conceptonan di ley. 


* Instituto Penitenciario nobo tabata otro tema cu Minister 
di Husticia mr. Andin Bikker a trata durante e conferencia di 
prensa. E Instituto cu actual tin mas cu 30 aña di existencia tin 
hopi problema y retonan di infrastructura. Diahuebs Minister 
Bikker tabata tin un encuentro positivo cu CAFT riba e tema 
dí KIA. Den e proximo simannan Minister d Husticia lo bay 
continua cu e proceso di Request for Expresson of Interest 
pa por yega na un KIA nobo. E proceso a wordo inicia door 
di Minister Bikker den cuadro di su esfuersonan pa yega na 
un Instituto Coreccional nobo pa Aruba. Esaki, despues cu a 
constata cu e gobierno anterior tabata sa cu mester bay traha 
un instituto nobo, pero no a tuma pasonan necesario pa por 
yega na esaki. E encuentro cu CAFT tabata uno sumamente 
positivo, caminda cu a duna CAFT un splicacion amplio riba e 
proceso di Request for Expression of Interest (REOI). CAFT 
a aplaudi e hecho cu Minister Bikker ta buscando solucion 
den e cuadronan financiero pa purba yega na construccion 
di un KIA nobo y ta compronde e necesidad pa cu esaki. 
Minister Bikker a splica entre otro referiendo e indole di e 
REOI, den ki fase e proceso ta y e timeline cu ta bay sigui 
den e proximo lunanan. 





Informacion di Gobierno transparente! 

Continuacion Resumen di Siman 


+ Diahuebs mainta Minister Bikker tabata den conferencia di 
prensa unda e mandatario a refresca memoria di ex-Minister 
di Husticia pasobra e persona aki ta lubida ki desaster el a 
laga atras. Por ehempel desde minimo 2014 e tabata sa 
cu mester construi un KIA nobo y e no a tuma e pasonan 
necesario. Pa loke ta e tema di abuso di menor e gobierno 
anterior no a haci net net nada, no obstante cu ya for di 2010 
un Comision Special di Parlamento a bin cu recomendacion 
den un rapport, pa entre otro aumenta castigo riba e delitonan 
y cambia e verjaringstermijnen pa e delitonan no por caduca. 
Na 2016 dos Comision Permanente di Parlamento, presidi 
pa coleganan di e ex-Minister, a constata cu e ex-mandatario 
ainda na a haci nada desde 2010! Pa trece e cambionan 
recomenda pa Parlamento desde 2010, Minister Bikker si a 
laga traha un concepto di ley y manda e ley e siman aki pa 
Parlamento, pa aumenta e castigo riba e tipo di delitonan aki 
y adresa e verjaringstermijnen. Tanto na Corsou como na 
Sint Maarten e castigonan ta mucho mas halto cu na Aruba 
y Minister Bikker no ta compronde dicon e gobierno anterior 
no a adresa esaki. 


* Diabierna atardi Minister Bikker tabata presente na Corte 
pa presencia e ceremonia di instalacion di dos Hues, Sr. 
mr. J.MJ. Keltjens y Sra. mr. M.E.B. de Haseth. Mr. J.M.J. 
Keltjens tambe lo ocupa e posicion di Vice-Presidente di 
Corte Comun. Sra. Mr. de Haseth tin algun tempo caba 
trahando como Hues na Corte den Prome Instancia di 
Aruba, cu specialisacion den casonan di ley administrativo. 
Den e disertacionan cu a wordo hiba durante e ceremonia 
door di e Presidente di Corte Comun y e representante di 
Ordo di Abogado, a duna un atencion special na un caso na 
Hulanda, e “Urgenda-zaak”, cual caso a actualisa e tema di 
e balansa entre e tres podernan den un estado di derecho 
(“Trias Politica”). E Procurador-General suplente a amplia 
den su disertacion riba e tema di cuido di personanan 
sentencia cu ta rekeri cuido medico special y a menciona 
e proyecto cu ta bay wordo encamina hunto cu Fundacion 
Respaldo. Den su disertacion inaugural Hues Keltjens entre 
otro a aplaudi e inciativa pa bay introduci un ley similar na 
‘Wet bevordering voortgezet ouderschap' na Aruba. Den su 
disertacion inaugural Hues de Haseth a haci un apelacion 
pa introduci leynan uniforme di procedimento den casonan 
administrativo. 


* Minister Dangui Oduber a reuni cu Gregory Milliard cu 
a presenta un tremendo proyecto pa nos hobennan. Den 
lunanan cu ta sigui lo elabora mas riba esaki. 


* Minister Dangui Oduber innovando cuido medico ma 
Aruba. Digitalisando AZV. Gobierno di Aruba a decreta aña 
2020 como aña di innovacion y enseñansa. Minister Dangui 
Oduber ta percurando pa trece innovacion den cuido medico 
na Aruba. Di e forma aki a introduci e AZV rating app pa 
duna un score na servicionan di dokternan di cas. 


* Minister di Salubridad Publico Sr. Dangui Oduber tambe 


a percura pa e digiZorgpas di AZV cu a caba di wordo 
introduci door di AZV. E mandatario a trece dilanti cu AZV ta 
digitalisando su servicionan pa tin un miho control y tambe 
pa facilita e aseguradonan, tur esaki ta posibel por medio di 
e app di AZV. E AZV app nobo, ta obtenibel pa baha den e 
Play Store of App Store depende di bo telefon y e ta traha 
den 4 idioma. Naturalmente na Papiamento, pero tambe na 
Spaño Ingles y Hulandes segun e mandatario. 


* Pa sign up pa bo digiZorgpas ta masha facil, unabes bo 
sign up bo tin acceso na bo digiZorgpas. Den e app aki tin 
mesun informacion cu bo Zorgpas di plastic. Den e app bo 
ta haya informacion up to date di bo dokter di cas, bo botica 
y bo dentista y mucho mas. E mandatario a menciona cu 
awendia mayoria hende tin un smartphone pero AZV a tene 
na cuenta tambe cu tur e aseguradonan cu no tin un telefon 
cellular. E aseguradonan aki por keda haci uzo di e Zorgpas 
di plastic te ora cu e fecha di esaki vence, despues di e fecha 
di vencemento e aseguradonan cu no tin telefon cellular por 
haci uzo di nan id, rijbewijs of paspoort. Na momento cu e 
dunador di cuido ricibi e document, e por check e derecho 
di e persona on-line. Es decir e digitalisacion no lo afecta 
ningun asegurado, al contrario esaki lo facilitanan mas aun 
e mandatario ta splica. 

Pa mayornan cu tin yiunan menor di edad e app ta hacie 
posibel pa por añadi un cuenta riba bo digiZorgpas pa bo 
yiunan, pa haci esaki mester pasa prome personalmente na 
AZV pa bira un “verified user”. 


* Minister di Ensefiansa hunto cu otro coleganan a reuni 
cu expertonan di Family Justice Centre, cu ta un proyecto 
innovativo di ayudo social na muchansn den un situacion 
vulnerabel. 


* Minister di Enseñansa a risibi di directiva di SPCOA un 
peticion pa cuminsa cu un Mavo Havo nobo, un iniciativa 
cu lo enrikece e oferta educativo na nivel di enseñansa 
secundario. 

Stichting Leerorkest a risibi e prome instrumentonan musical 
cu ta un donacion di Stichting Leerorkest Amsterdam. Les di 
musica na scol ta un realidad na nos scolnan piloto y ta hopi 
popular. Minister di Enseñansa a reuni tambe cu SIMAR pa 
duna informacion tocante desaroyo den mundo di educacion. 


* Minister di Enseñansa a actua den diferente frente pa 
spierta nos muchanan di e consecuencianan di e wega 
peligroso Challenge cu a causa varios victima na diferente 
pais. 


+ Finalmente e directiva nobo di SEPB ta completo despues cu 
tanto SKOA como Gobierno a apunta su representantenan, 
y hopi trabao ta pendiente awor cu SEPB mester bay cumpli 
cu e Corporate Governance Code. 

Continuacion Resumen di Siman 


* Dialuna mainta Minister Maduro di Finansa, Asunto 
Economico y Cultura a haci apertura di e tayer di ‘Government 
Procurement' cu ‘World Trade Organization’ (WTO) hunto 
cu ‘European Bank of Reconstruction and Development’ 
(EBRD) acesora pa Prof. Steven Schooner di George 
Washington University Law School. E meta di e tayer ta 
pa familiarisa e participantenan cu e reglanan di destaho 
di e WTO Agreement on Government Procurement (GPA) y 
hunto cu esaki a trata e rekisitonan di suma, estadistica y e 
reglanan ora ta haci destaho electronico. Cu e cambionan 
haci den e Ley di Destaho Publico y e training necesario, 
Aruba lo cumpli cu e reglanan internacional riba tereno di 
destaho publico. Minister Maduro ta gradici WTO pa nan 
apoyo y guia y ta duna danki na Departamento Economico 
pa nan esfuerso continuo pa organisa tayernan importante 
na bienestar di comercio na nos Pais. 


* Durante di un conferencia di prensa dialuna, Minister di 
Finansa a duna un bista di e situacion financiero di Aruba 
y a ilustra e peso financiero cu e proyectonan PPP tin riba 
finansa di nos Pais. E mandatario a brinda un splicacion 
tocante di e dos gastonan mas halto di Gobierno, gastonan 
di personal y gastonan di interes di e debe y a ilustra con 
Gobierno a stablilisa e debe. E dignatario a subraya cu 
Gabinete Wever-Croes ta tumando e pasonan necesario 
pa haci e debe di Pais Aruba pagabel pa e ciudadano, 
manteniendo y creando espacio pa inversionnan necesario 
pa e hende y nos Pais Aruba. 


*Diamars mainta Minister Maduro aricibi bishita di sr. Philippe 
Pelletier y sra. Nadezhda Sporysheva, representantenan 
di World Trade Organization Secretariat (WTO ) y sr. 
Pavlo Boroday di European Bank for Reconstruction 
and Development (EBRD) hunto cu ehecutivonan di 
Departamento di Economia (DEACI). E ehecutivonan 
di WTO y EBRD a presenta un tayer tocante con mester 
cumpli cu e ‘Government Procurement Agreement (GPA) 
y con pa delinea e maneho di destaho publico. Durante e 
bishita na e mandatario, e expertonan di GPA a enfatisa 
riba e beneficionan di e GPA di WTO. E ehecutivonan di 
WTO lo asisti Gobierno pa prepara un sistema pa colecta e 
data pa asina por traha rapportnan estadistico pa Gobierno 
por cumpli cu e regla di WTO. Minister Maduro a gradici e 
ehecutivonan di WTO y EBRD pa nan cooperacion pa por a 
bini Aruba pa ofrece e tayer importante aki pa Aruba tambe 
por cumpli cu e reglanan internacional di destaho publico. 
Tambe e mandatario a gradici e ehecutivonan di DEACI pa 
nan cooperacion. 


* Diamars atardi Minister Maduro a bishita MOT cu ta un di 
e departamentonan cu ta resorta bou Ministerio di Finansa, 
Economia y Cultura. Durante e bishita Minister Maduro a 
haya un recorido den cada seccion y na ultimo e mandatario 
a haya un presentacion di e trabounan cu ta wordo haci y 


tambe riba e cooperacion nacional y internacional cu MOT 
ta mantene. E mandatario a gradici cada trahado pa nan 
trabou balioso na bienestar di nos comunidad y a duna 
palabra di forza na cada un pa e preparacion necesario pa e 
evaluacion di Aruba door di Caribbean Financial Action Task 
Force na october 2020. 


+ Den cuadro di e Protocol cu Hulanda di november 2018, 
Departamento di Finansas ta brindando un tayer riba 
reglanan presupuestario na tur empleado publico encarga 
cu finansa di Pais Aruba. E tayer aki ta necesario pa asina 
por implementa e reglanan presupuestario cu a keda acorda 
den e Protocol cu Gobierno a sera cu Hulanda na november 
2018. Despues cu Gobierno a yega na un acuerdo cu Hulanda 
riba e caminda cu lo cana pa e recuperacion financiero di 
Pais Aruba, na nivel departamental mester a traha riba e 
reglanan di implementacion di locual a keda acorda. Esaki a 
tuma su tempo y na december 2019 Aruba y Hulanda a keda 
cla cu esaki. E tayer ta brinda informacion y guia na tur hefe 
di departamento, tur empleado publico encarga cu finansa y 
tur coordinador di presupuesto di e diferente ministerionan, 
riba e reglanan pa e ehecucion di presupuestonan 2020 y 
2021 den concordancia cu e Protocol di november 2018. 
Durante e tayer a trata e reglanan cu ta toca separacion 
di entrada y gasto, limitacion di proyecto PPP, reglanan di 
compensacion pa perdida inespera y reglanan pa entradanan 
inespera (meevallers/tegenvallers beleid). Minister Maduro 
di Finansa ta gradici e funcionarionan di Departamento 
di Finansas pa e tayer y e guia, y ta gradici tur empleado 
publico pa nan participacion y nan esfuerso di tur dia pa 
maneha y mehora e finansas publico di nos Pais. 


* Diahuebs Minister di Finansa a atende e Reunion Publico 
den Parlamento hunto cu Minister President y Minister di 
Infrastructura pa atende e debate publico riba e rapport di 
Controlaria General riba e proyecto ‘Bo Bario’ y a contesta 
e preguntanan di e parlementarionan riba parti di Finansa. 


+ Diabierna Minister Maduro a reuni cu CAFT riba e situacion 
financiero di Pais Aruba. Durante di e reunion a trata 
diferente tema, entre nan, resultado di 2019, presupuesto 
2020, cuentanan anual, pasonan tuma pa atende cu gasto 
di personal y debe. E tabata un bon reunion y ta mustra cu 
CAFT ta satisfecho cu e trabou cu Gabinete Wever-Croes a 
bin ta haci riba e tereno financiero. 


+ Diabierna Minister di Cultura a pasa na Centro Kibrahacha 
60+ durante nan celebracion di Carnaval na nan Centro 
na Piedra Plat pa haci acto di coronacion di nan Reinanan 
di Carnaval. Tabata un bunita eleccion y e mandatario a 
disfruta con nos Grandinan tabata gosa den ambiente di 
carnaval. Minister Maduro a pasa un rato ameno hunto cu e 
miembronan di Kibrahacha 60+. E dignatario ta felicita tur e 
Reinanan di Kibrahacha 60+. 

